Vandeesweek se ridder is die eienaar, Carel Coetzee, en die werknemers van die Spar in Bela-Bela. Nadat hulle hul deure in September moes sluit, as gevolg van ʼn erge brand het Coetzee dié tragedie in iets positiefs verander. 178 Werkers, van wie sommiges al 17 jaar lank by die Spar werk is byna werkloos gelaat, maar Coetzee het ʼn plan gemaak en die werkers het in ruil vir betaling gemeenskapswerk begin doen.
Sedert 2 Oktober het die werkers al meer as 30 000 uur se gemeenskapsdiens gedoen deur skole te verf, kerke te bou, skoolkinders met huiswerk gehelp, groentetuine vir behoeftige gemeenskapslede aan te lê en ʼn hand by ʼn rehabilitasiesentrum by te sit.
Vandeesweek se rampokker is Panyaza Lesufi, Gautengse LUR vir onderwys, wat op 2 Desember 2017 aangekondig het dat die befondsing vir die poste van nagenoeg 1 600 departementele hoërskoolonderwysers vanaf Januarie 2018 gestaak gaan word.